Man tydens plaasaanval doodgeskietArgieffoto ŉ 66-jarige man is doodgeskiet tydens ŉ plaasaanval Saterdag op Lynavis-plaas in Creighton, KwaZulu-Natal. “Drie gewapende mans het omstreeks 03:00 toegang tot die huis bekom deur ŉ venster,” het kapt. Nqobile Gwala, woordvoerder van die polisie, aan Maroela Media gesê. “Hulle het die vrou vasgebind en die man geskiet. Hy het ŉ skietwond in sy regterarmholte opgedoen en is op die toneel dood verklaar.” Volgens Gwala het die verdagtes drie skootrekenaars, twee selfone en ander besittings van die egpaar gesteel voor hulle van die toneel gevlug het. “Die polisie ondersoek ŉ saak van huisroof en moord.”